《谒郭道冲唐师德登台偶作》
宋代·朱长文

冲寒步郊原，烟水照林薄。
雪余山色佳，浦浚湖波落。
静可钓纶垂，清欲尘缨濯。
相逢两俊友，辞义富金臒。
携手登高台，谈笑有真乐。
寸眸周远近，幽思腾寥廓。
逝将飞片帆，直泛洞庭脚。
絷维阻并游。搔首向城郭。

作者简介：朱长文（1039—1098）北宋书学理论家；字伯原，号乐圃、潜溪隐夫，苏州吴县人（今属江苏苏州），未冠。